《和秋景韵二十首 其九 秋气》
明代·李昌祺

蘋末风来拂树林，砭人肌骨冷森森。银釭向夜侵灯影，玉塞连森结野阴。

纨扇凄凉先入匣，琵琶哀怨漫沾襟。何须慷慨悲摇落，呼酒香橙树下斟。

作者简介：李昌祺（1376～1452）明代小说家。名祯，字昌祺、一字维卿，以字行世，号侨庵、白衣山人、运甓居士，庐陵（今江西吉安）人。永乐二年进士，官至广西布政使，为官清厉刚正，救灾恤贫，官声甚好。且才华富赡，学识渊博，诗集有《运甓漫稿》，又仿瞿佑《剪灯新话》作《剪灯余话》。